Kuningas Daavid
Hauska sortovaltijaan
 Lähtö on, näet kuoltuaan
 Olot jäävät entisilleen,
 Eikä orjuus muutu milleen.

 Kansa raukka! Juhdaks tää
 Kärryin kytkyesen jää,
 Ja jos ies käy raskahaksi,
 Niska poikki, yksi-kaksi!

 Daavid puhuu kuollessaan
 Salomolle: ”Tuota vaan! –
 Muistutan sua Joab’ista,
 Sotajoukkoin kenraalista.

 ”Tämä päämies soturein
 Oli kauvan kiusauksein,
 Mut en koskaan todentiehen
 Päässyt oikein kimppuun miehen.

 ”Olet hurskas Herrassas,
 Viisas, kyllin voimakas, –
 Sun käy päinsä ilman haittaa
 Joab’in jo tieltä laittaa.”

de:König David